UKIMWI nchini Zambia
Zambia ni nchi isiyofungamana na bahari yenye uchumi duni barani Afrika. Imekadiriwa kuwa ya 166 katika Kielelezo cha Maendeleo ya binadamu mnamo mwaka 2006 kati ya jumla ya nchi 177 kulingana na ripoti ya Maendeleo ya Binadamu ya Umoja wa Mataifa. Kufikia mwisho wa mwaka 2006, jumla ya watu milioni 39.5 ulimwenguni waliambukizwa VVU na watu milioni 2.9 walikufa kwa sababu ya magonjwa yaliyotokana na UKIMWI. Afrika inaongoza kwa UKIMWI na karibu 60% ya waathirika wa VVU na imekuwa sababu kuu ya vifo barani Afrika.